తాడేపల్లిగూడెం నియోజకవర్గంలో గృహ నిర్బంధంలో నేతలు .. అడ్డుకున్న పోలీసులు
తాడేపల్లిగూడెం నియోజకవర్గంలో ప్రజాప్రతినిధుల సవాళ్ల పర్వం చినికిచినికి గాలివానలా మారింది. నియోజకవర్గంలో జరిగిన అభివృద్ధిపై బహిరంగ చర్చకు జడ్పీ ఛైర్మన్‌ ముళ్లపూడి బాపిరాజు, మాజీ మంత్రి, ఎమ్మెల్యే పైడికొండల మాణిక్యాలరావు (భాజపా) కొంతకాలంగా పట్టుబడుతున్న విషయం తెలిసిందే. పత్రికాముఖంగా పరస్పర విమర్శలు చేసుకుంటున్నారు. బహిరంగ చర్చకు సిద్ధమైన తరుణంలో ఉద్రిక్త పరిస్థితులు తలెత్తుతాయని భావించిన పోలీసులు భారీగా బలగాలను దించి భద్రతను కట్టుదిట్టం చేసి.. నాయకులను దిగ్బంధించారు. జడ్పీ ఛైర్మన్‌ ముళ్లపూడి బాపిరాజును, ఎమ్మెల్యే పైడికొండల మాణిక్యాలరావును కొవ్వూరు డీఎస్పీ ఎస్‌ వెంకటేశ్వరరావు ఆధ్వర్యంలో ముందుగానే గృహ నిర్బంధం చేశారు. చర్చ నిర్వహించాలని నిర్ణయించిన వెంకట్రామన్నగూడెంలోను, పట్టణంలోను 144 సెక్షన్‌ను విధించారు. చర్చకు రాకుండా పోలీసులు అడ్డుకుంటారనే ఉద్దేశంతో బాపిరాజు వెంకట్రామన్నగూడెంలో పుసులూరి పుల్లయ్య ఇంట్లో ఉండిపోయారు. ఆయన్ను పట్టణంలోని ఎమ్మెల్యే పైడికొండల మాణిక్యాలరావు ను ఆయన నివాసం నుంచి బయటకు రానీయకుండా ట్రాఫిక్‌, ఎస్సీ, ఎస్టీ సెల్‌ డీఎస్పీలు భాస్కరరావు, మురళీకృష్ణ ఆధ్వర్యంలో పోలీసులు గృహ నిర్బంధం విధించారు. వెంకట్రామన్నగూడెంలోని ప్రధాన వీధులతోపాటు చుట్టు పక్కల ఊర్ల నుంచి గ్రామానికొచ్చే రహదారుల్లో ఎస్సైలు, పోలీసులు విధులు నిర్వర్తించారు. బాపిరాజును పోలీసులు కారులో నల్లజర్ల పంపించారు. అక్కడే ఉన్న ఎన్టీఆర్‌ విగ్రహానికి బాపిరాజు పూలమాల వేశారు.
బహిరంగ చర్చ వేదిక కారణంగా శాంతిభద్రతలకు భంగం వాటిళ్లకుండా తాడేపల్లిగూడెం పట్టణం, వెంకట్రామన్నగూడెంలో 144 సెక్షన్‌ విధించి జడ్పీ అధ్యక్షుడు బాపిరాజు, శాసనసభ్యుడు మాణిక్యాలరావులను గృహనిర్బంధం చేసినట్లు డీఎస్పీ వెంకటేశ్వరరావు తెలిపారు. స్థానిక పట్టణ పోలీస్‌స్టేషన్‌లో ఆయన గురువారం విలేకరుల సమావేశం నిర్వహించారు. ఈ సందర్భంగా మాట్లాడుతూ ఎలాంటి అవాంఛనీయ సంఘటనలు జరగకుండా భారీ బందోబస్తు ఏర్పాటు చేశామన్నారు. పారదర్శకంగా పోలీసులు తమ విధులు నిర్వహించారన్నారు. ఇరువురిపై 151 సెక్షన్‌ ప్రకారం కేసు నమోదు చేసినట్లు పేర్కొన్నారు. ఎలాంటి కొట్లాటలు జరగకుండా పోలీసులు జాగ్రత్తగా వ్యవహరించారని తెలిపారు. పోలీసులు కొట్టారని చెబుతున్న మాటల్లో వాస్తవం లేదన్నారు. వీటిని ఎవరూ నమ్మవద్దని విజ్ఞప్తి చేశారు. శాంతి భద్రతలు నిర్వహణలో భాగంగానే విధులు నిర్వర్తించామని తెలిపారు.
tadepalligudem niyojakavargamlo gruha nirbandhamlo nethalu .. addukunna poliisulu
tadepalligudem niyojakavargamlo prajaapratinidhula savalla parvam chinikichiniki galivanala maarindi. niyojakavargamlo jarigina abhivruddhipai bahiranga charchaku jadpi chairman mullapudi bapiraju, maji mantri, emmelye paidikondala maanikyaalaraavu (bhajapa) kontakaalamgaa pattubadutunna vishayam telisinde. patrikaamukhamgaa paraspara vimarsalu chesukuntunnaru. bahiranga charchaku siddhamaina tarunamlo udrikta paristhitulu talettutaayani bhaavinchina poliisulu bhariga balagaalanu dinchi bhadratanu kattudittam chesi.. naayakulanu digbandhinchaaru. jadpi chairman mullapudi bapirajunu, emmelye paidikondala maanikyaalaraavunu kovvuru dsp esi venkateswararao aadhvaryamlo mundugaane gruha nirbandham chesaru. charcha nirvahinchaalani nirnayinchina venkatramannagudemlo, pattanamloonu 144 sekshanne vidhinchaaru. charchaku rakunda poliisulu addukuntarane uddesamto bapiraju venkatramannagudemlo pusuluri pullayya intlo undipoyaaru. aayannu pattanamlooni emmelye paidikondala maanikyaalaraavu nu aayana nivasam nunchi bayataku raniyakunda traficke, essy, esty selli dsplu bhaskararao, muralikrishna aadhvaryamlo poliisulu gruha nirbandham vidhinchaaru. venkatramannagudemlo pradhaana veedhulathopaatu chuttu pakkala oorla nunchi gramanikoche rahadaarullo essailu, poliisulu vidhulu nirvartinchaaru. bapirajunu poliisulu kaarulo nallajarla pampinchaaru. akkade unna ntre vigrahaaniki bapiraju poolamaala vaesaaru.
bahiranga charcha vedika kaaranamgaa saantibhadratalaku bhangam vaatillakundaa tadepalligudem pattanam, venkatramannagudemlo 144 section vidhinchi jadpi adhyakshudu bapiraju, saasanasabhyudu maanikyaalaraavulanu gruhanirbandham chesinatlu dsp venkateswararao telipaaru. sthaanika pattana polisystationni aayana guruvaram vilekarula samavesam nirvahinchaaru. ee sandarbhamgaa maatlaadutuu elanti avaanchaneeya sanghatanalu jaragakunda bhari bandobastu erpaatu chesamannaru. paaradarsakamgaa poliisulu tama vidhulu nirvahinchaarannaaru. iruvuripai 151 section prakaaram kesu namodu chesinatlu perkonnaru. elanti kotlaatalu jaragakunda poliisulu jaagrattagaa vyavaharinchaarani telipaaru. poliisulu kottarani chebutunna maatallo vaastavam ledannaru. veetini evaruu nammavaddani vignapti chesaru. saanti bhadratalu nirvahanalo bhagamgane vidhulu nirvartinchaamani telipaaru.